CELEX: 62014CN0201
Language: hr
Date: 2014-04-22 00:00:00
Title: Predmet C-201/14: Zahtjev za prethodnu odluku koji je 22. travnja 2014. uputio Curtea de Apel Cluj (Rumunjska) – Smaranda Bara i dr. protiv Ravnatelja Casa Naţională de Asigurări de Sănătate, Casa Naţională de Asigurări de Sănătate (CNAS) i Agenția Națională de Administrare Fiscală (ANAF)

14.7.2014   
            
            
               HR
            
            
               Službeni list Europske unije
            
            
               C 223/5
            
         Zahtjev za prethodnu odluku koji je 22. travnja 2014. uputio Curtea de Apel Cluj (Rumunjska) – Smaranda Bara i dr. protiv Ravnatelja Casa Naţională de Asigurări de Sănătate, Casa Naţională de Asigurări de Sănătate (CNAS) i Agenția Națională de Administrare Fiscală (ANAF)
   (Predmet C-201/14)
   2014/C 223/07
   Jezik postupka: rumunjski
   
      Sud koji je uputio zahtjev
   
   Curtea de Apel Cluj
   
      Stranke glavnog postupka
   
   
      Tužitelji: Smaranda Bara i dr.
   
      Tuženici: Ravnatelj Casa Naţională de Asigurări de Sănătate, Casa Naţională de Asigurări de Sănătate (CNAS) i Agenția Națională de Administrare Fiscală (ANAF)
   
      Prethodna pitanja
   
   
               1.
            
            
               Je li nacionalno porezno tijelo koje zastupa nadležno ministarstvo države članice financijska institucija u smislu članka 124. UFEU-a?
            
         
               2.
            
            
               Može li prijenos baze podataka o dohocima koje su ostvarili državljani države članice od strane nacionalnog poreznog tijela drugoj instituciji predmetne države članice biti uređen aktom koji je istovjetan upravnim aktima odnosno protokolom sklopljenim između nacionalnog poreznog tijela i druge institucije države članice, a da pritom takvo postupanje ne predstavlja povlašteni pristup u smislu članka 124. UFEU-a?
            
         
               3.
            
            
               Obuhvaća li pojam stabilnog i sigurnog poslovanja u smislu članka 124. UFEU-a prijenos baze podataka s ciljem nametanja državljanima države članice obveze plaćanja socijalnih doprinosa instituciji države članice u korist koje se obavio prijenos?
            
         
               4.
            
            
               Može li osobne podatke obrađivati tijelo kojem takvi podaci nisu namijenjeni, ako takvo postupanje retroaktivno uzrokuje imovinsku štetu?